Мустәқил тәшкилат маарип сиясити тәтқиқат оргининиң дунядики 16 дөләттә елип барған тәкшүрүш доклатида көрситилишичә, мутләқ сан бойичә һесаблиғанда, дуняда алий мәктәп оқуш һәққи әң юқири болған дөләт японийә болуп, униңдин қалса йеңи зилландийә вә әнгилийә икән. Лекин йиллиқ кирим бойичә һесаблиғанда, хитайда алий мәктәп оқуғучилириниң һәр йили төләйдиған оқуш һәққи һазирқи заман алий мәктәп чиқими әң юқири болған японийидики оқуш һәққиниң 3 һәссисидинму юқири икән. Чүнки йиллиқ кирими 31 миң америка доллири болған японийә хәлқи төләватқан алий мәктәп оқуш һәққи хитай пулиға сундурғанда 110 миң йүән болса, йиллиқ кирими 1000 америка доллириғиму йәтмәйдиған хитайда, кишиләрниң һәр йили алий мәктәп үчүн төләйдиған пули 10 миң йүәндин ашидикән. Йәни йиллиқ кирими хитайдикиләрдин оттуз нәччә һәссә юқири болған японийә хәлқиниң төләйдиған оқуш һәққи, хитай аһалилириниң йиллиқ кирими бойичә һесаблиғанда аран 3550 йүән әтрапида икән.